《和何尹忆云林寺泉 其一》
清代·袁昶

蜺罗跂谛水，神力移在兹。何以西方空，东方经蠹缁。

末法三千年，东西两陵夷。惟有万古泉，水碧温流澌。

春深构飞槛，奇石乳岩垂。定心足垂外，不畏虎迹欺。

我曾木瘿瓢，蒸以丹房芝。君亦汲烹之，容颜发华滋。

闲云不济物，何似在山仪。

作者简介：（1846—1900）浙江桐庐人，字重黎，一字爽秋。光绪二年进士，授户部主事。讲实学，不主故常。官至太常寺卿。以反对用义和团排外，被杀。后追复原职，谥忠节。有《浙西村丛刻》、《袁昶日记》。